אחד העם 1

שחקני "אחד העם 1", למעלה מימין לשמאל: [[אורי גוטליב (ראובן) וארז בן הרוש (עמרם), למטה מימין לשמאל: ענת מגן-שבו (אילנית), יעל פוליאקוב (שולה) ואילן פלד (אווה)]]
אחד העם 1 היא קומדיית מצבים ישראלית, שהוקרנה בערוץ 2 החל מ־2003, וכללה 14 פרקים בשתי עונות. הסדרה לא זכתה לאהדת הקהל או הביקורת בעת שידורה, אך הקרנות חוזרות הפכו אותה אהודה על רבים, ואלה הקנו לה במרוצת השנים את המעמד של "סדרת קאלט". האהדה המאוחרת לה זכתה הסדרה, הובילה ב-2010 להפקת סדרת המשך בשם "אחד העם 101".

ב-16 בנובמבר 2019 עלתה ב-yes סדרת ספין אוף של התוכנית בשם "הנוכלות", אשר ממשיכה את סיפורן של גיבורות "אחד העם 101" - מירי פסקל (בגילומו של פלד) ואחותה תקווה בן חיים (בגילומה של פוליאקוב).

==עלילה==
העלילה מציגה את קורות חייהם של דיירי בניין שיכון ברחוב "אחד העם 1", ברמת גן. כאשר כל אחד מהדיירים, קריקטורות נלעגות של דמויות שוליים ישראליות, מפגין טיפשות, צרות מוחין ויחס של זלזול בשכניו.

==דמויות==
=== משפחת פסקל ===
* מירי פסקל (אילן פלד) - פקחית בעיריית תל אביב-יפו, ואשתו של ראובן, אותו היא נוהגת לטרטר בקביעות. מירי היא אחותה של תקווה ואמה של יפית, לה היא קוראת באופן קבוע ובטעות, בשם יפעת. בסדרת ההמשך "אחד העם 101" הופכת מירי לכוכבת הראשית וכל העלילה סובבת סביבה וסביב התעשרותה הפתאומית עקב מות בעלה.
* ראובן פסקל (אורי גוטליב) - בעלה הכנוע של מירי ואב של יפית. על אף היותו של ראובן נכה צה"ל, מירי וכל השכנים רגילים לטרטר אותו בעבודות כפיים ובתחזוקת הבניין.
* יפית "יפעת" פסקל (יעל פוליאקוב) - בתם המתבגרת של ראובן ומירי. שמה האמיתי הוא יפית, אך אמה קוראת לה באופן קבוע ובטעות יפעת.
* תקווה בן חיים (יעל פוליאקוב) - אחותה של מירי המתגוררת בלוס אנג'לס.

=== משפחת מזרחי ===
* עמרם מזרחי (ארז בן הרוש) - אדם דתי ובעלה של יהודית. דעותיו הפוליטיות פונות באופן רדיקלי לכיוון הימין, ויחסו הגזעני וחסר הסובלנות כלפי זולתו מעצבן את שכניו.
* יהודית מזרחי (יהודית אוחיון) - אשתו הספק אילמת של עמרם ואם שלל תשעת ילדיו.

=== משפחת נמירוביץ'-נמיר ===
* שולה נמירוביץ' נמיר (יעל פוליאקוב) - יושבת ראש ועד הבית של הבלוק. מנכ"לית של חברת אק"א ובעלת תוכנית טלוויזיה קהילתית משלה, בה היא מקדמת אגודות בעלות אג'נדות חברתיות אשר היא עומדת בראשן ובאופן אירוני, מותחת ביקורת על הקהילות אליהן פונות. בשל אופייה הסנובי ודעותיה השובניסטיות הבוטות, רוב השכנים שונאים אותה.
* אמנון נמירוביץ' נמיר (אורי גוטליב) - בנה השלומיאל של שולה הלומד רפואת שיניים ברומניה. שולה מכנה אותו בשם "מנוני".

=== משפחת גולדשמידט ===
*אווה מונדר-גולדשמידט (אילן פלד) - אישה אשכנזיה מבוגרת שחיה במשותף עם אחותה חייקה. אווה בשונה מאחותה חייקה, היא אנטיפתית להחריד.
* חייקה מונדר-גולדשמידט (ארז בן הרוש) - אישה אשכנזייה מבוגרת, משוחררת מינית, שחיה במשותף עם אחותה אווה. חייקה מגדירה עצמה כניצולת שואה ומעפילה שהספיקה בחייה לראות כבר הכל.

=== משפחת רוזן ===
*מאיה רוזן (יעל פוליאקוב) -בת זוגו של חן, קיטשית ונוהגת לכנות את חן "נושי".
* חן רוזן (ארז בן הרוש) -בן זוגה של מאיה, שגם קיטשי כמוה ונוהג לכנות אותה "נוני".

===משפחת בראון===
* מר בראון (נתן פינקלשטיין) - מבוגר סיעודי. לא מדבר. רביירה היא המטפלת שלו.
* ריביירה (אילן פלד) - עובדת זרה ולא חוקית מקולומביה המטפלת במר בראון הסיעודי.

=== דיירים נוספים ===
* אילנית (ענת מגן-שבו) - הקוסמטיקאית קלת הדעת והקולנית של הבניין וחברתה הטובה ביותר של מירי.
*ד. קיפניס (אורי גוטליב) - זקן סנילי ומעין "עוף מוזר", אשר השכנים נוהגים להציץ בעינית הדלת שלו בעת שהוא עושה שטויות. בפרק לפני האחרון של העונה השנייה הוא נפטר.
* ליליאן אסולין (ענת מגן-שבו) - אם חד הורית קרייריסטית, לסבית, פמיניסטית ורוחנית, אשר נוטה לערבב מילים באנגלית בעברית ולחוש עצמה יותר נאורה וליברלית משאר דיירי הבניין.
* בת-חן מיוחס (ענת מגן-שבו) - ילדה ערסית מבית קשה יום עם חכמת רחוב. דמותה של בת-חן החלה את דרכה בתוכנית המערכונים "דומינו", ולאחר "אחד העם" המשיכה להופיע גם בסדרה הקומית לילדים "בצפר".
*מיקי (מייק) (אורי גוטליב) - הומוסקסואל, בן זוגו של יוסי.
*יוסי (ארז בן הרוש) - הומוסקסואל וכן אביהם הביולוגי של ילדיה של ליליאן. לאחר שליליאן יצאה מהארון והצהירה בפומבי על היותה לסבית, יוסי עשה אותו הדבר והפך לבן זוגו של מייק.
*רבקה מיכאלי (בתפקיד עצמה) - השכנה החדשה בבניין, שכמו מרביתם עוזבת אותו לבסוף בכעס.

=== דמויות נוספות ===
* ולדיסלב (אורי גוטליב) - עולה חדש מרוסיה ודוור במקצועו. ולדיסלב מספר כל פעם מחדש שברוסיה היה רופא במקצועו, אבל בישראל נזנח לעבוד כדוור.
* אבירם (אורי גוטליב) - החונך פר"ח, הדי "מרובע", של בת-חן.

=== דיירי הבניין לפי דירות ===
{| class="wikitable"
|-
!מס' דירה
!שם המשפחה
!דיירי הדירה
|-
|1
|קיפניס
|ד. קיפניס
|-
|2
|מזרחי
|עמרם ויהודית מזרחי
|-
|3
|סלון אילנית
|אילנית
|-
|4
|מיוחס
|בת-חן מיוחס
|-
|5
|
|יוסי ומיקי
|-
|9
|פסקל
|מירי, ראובן ויפית פסקל
|-
|10
|אסולין
|ליליאן אסולין
|-
|11
|גולדשמידט
|אווה וחייקה גולדשמידט
|-
|12
|רוזן
|חן ומיה רוזן
|-
|13
|בראון
|מר בראון וריביירה
|-
|14
|נמירוביץ'-נמיר
|שולה נמירוביץ'-נמיר
|}

==פתיח הסדרה==
שישה מבין שמונת פרקי העונה הראשונה נפתחים עם מונולוג כמעט זהה שנאמר על ידי דיירים שעוזבים את הבניין בשפות שונות. נוסח הדיאלוג בקווים כלליים הוא:

== שמות פרקים ==
{| class="wikitable"
|-
!מס' פרק בסדרה
! מס' פרק בעונה !! שם הפרק !! שפת הפתיח !! האגודה שיו"ר ועד הבית עומדת בראשה !! תקציר העלילה
|-
| colspan="2" |1|| יום הבוחר || <center>גרמנית</center> || מגן לדמוקרטיה || מאבק הבחירות לוועד הבית בין שולה נמירוביץ' נמיר לבין עמרם מזרחי, סוחף את הבניין.
|-
| colspan="2" |2|| דייר חדש|| <center>אמהרית</center> || בית חם לחייל|| דייר חדש עתיד לעבור לבניין, ומעורר שיחות ותהיות בין דיירי הבניין לפני הגיעו.
|-
| colspan="2" |3|| החתול || <center>סינית</center> || תנו לחיות בשקט || חתול שנתקע על עץ מול הבניין מיילל ומטריד את שלוות השכנים.
|-
| colspan="2" |4|| שקט בבקשה || <center>ערבית עיראקית</center> || תרבות המגורים בישראל || זוג חדש בבניין, עושה רעשים בחדר המיטות אשר נשמעים היטב בכל הבניין, וגורמים להתעניינות כלל הדיירים במעשיהם.
|-
| colspan="2" |5|| הביוב עולה ||<center>טורקית</center> || פותחים את הלב || ריח רע עולה מהביוב ומטריד את השכנים.
|-
| colspan="2" |6|| המעלית || <center>רוסית</center> || אנמ"י - ארגון נשים מוכות בישראל || המעלית לא עובדת. מירי מתכוננת לטקס פקחי השנה.
|-
| colspan="2" |7|| יחד בגאווה || rowspan="6" | <center>עברית</center> || העמותה לזכויות הפרט || זוג הומואים עובר לבניין, ומעורר את ההתעניינות של כל השכנים.
|-
|8
| 1 || יום הולדת לראובן || ספורט עממי || ראובן חוגג יום הולדת 50, ומירי דואגת שכל השכנים יארגנו לו מסיבה.
|-
|9
|2
|סופשבוע רגוע
|
|אחותה של מירי מגיעה לביקור מלוס אנג'לס והן מעלות זכרונות.
|-
|10
|3
|ככה לא נוהגים
|אור אדום
|מירי מתכוננת לטסט ומוכנה לעלות על הכביש.
|-
|11
|4
|חוצלארץ
|
|מירי נוסעת לאיסטנבול שבטורקיה וראובן מנסה להסתדר לבד עם יפית. אמנון הבן של שולה מגיע לביקור מרומניה.
|-
|12
|5
|סיבה למסיבה
|העמותה לקידום התרבות והאומנות בישראל
|פרק מיוחד בהשתתפות רבקה מיכאלי בתפקיד עצמה.
|-
|13
|6
|למה מי מת?
|רומנית
|אל תשליכני
|קיפניס השכן מת, וכל השכנים מתאספים בלוויה ונזכרים ברגעים הגדולים. 
|-
|14
|7
|רצח באחד העם
|עברית
|
|מירי וראובן חוקרים תעלומת רצח בבניין. האם הם ימצאו את הרוצח?
|}

== פרסים ומועמדויות ==
{| class="wikitable"
!שנה
!טקס
!קטגוריה
!מועמדות
!תוצאה
|-
! 2003
|
|
|עונה 1
|
|-
! rowspan="5" |2004
| rowspan="5" |לשנת 2004}}
|סדרה קומית-דרמטית
|עונה 1
|
|-
|
|
|
|-
| rowspan="2" | 
|
|
|-
|
|
|}

==ראו גם==
* אחד העם 101
*בצפר (סדרת טלוויזיה, 2005)
* השנים הכי יפות

== קישורים חיצוניים ==

* 
* 
* 
* 
* 
* 
* 
* 
* 
* 
* 
* 
* 
==הערות שוליים==

קטגוריה:סדרות טלוויזיה ישראליות שעלו לשידור בשנות ה-2000
קטגוריה:קומדיות מצבים ישראליות
קטגוריה:תוכניות טלוויזיה סאטיריות ישראליות
קטגוריה:רשת: תוכניות וסדרות
קטגוריה:ערוץ 2: תוכניות וסדרות
קטגוריה:תוכניות להט"ב ישראליות